  Майя Бывальцева 2021-тӥ арын Удмуртиын «Огъя Россия» партилэн «Покчи шаерлэн лулчеберетэз» ӵектосэзъя 26 лулчеберет юртъёсты тупатъялозы. Со понна оглом 28 миллион 400 сюрс манет висъязы. Со сярысь элькун тӧролэн но кивалтэтлэн пресс-службаез ивортӥз. Гурт ёросъёсысь лулчеберетъя ужъюртъёсы выль пуконъёс, сценалы тыл тӥрлык, мебель, артистъёслы костюмъёс басьтозы. Камбарка ёросысь Ершовка черкогуртысь лулчеберет юртын, кылсярысь, юртлэсь пушсэ тупатъялозы, шуныт, ву сётон сӧзнэтъёсты, электроезъёсты выльдозы. Дэри ёросысь Кияикысь лулчеберет огъетын пырон интызэ воштыны, борддоръёссэ шунытатыны но ӝуасьтэм материалэн обшить карыны малпало. Дэбес ёросысь Тыловай черкогуртын но Грак ёросысь Каменной гуртын «Культура» йӧскалык ӵектосъя выль лулчеберет юртъёс пуктозы 2020-тӥ арын Удмуртиын партилэн ӵектосэзъя 31 лулчеберет юртъёсты выльдӥзы. 2024-тӥ арозь «Культура» йӧскалык ӵектосъя но «Покчи шаерлэн лулчеберетэз» ӵектосъя элькун лулчеберетэз азинтыны 1 миллиард 700 миллион манет басьтоз. Тодэ вайытом, толшоре Дэри ёросысь Совхозной черкогуртын тупатъям бере Совхозный» лулчеберет огъетэз усьтӥзы.  Тегъёс: Лулчеберет Камбарка Удмуртия ЕдинаяРоссия Дэри тупатъянужъёс лэсьтськон  